ישראל פסח פיינהנדלר

הרב ישראל פסח פיינהנדלר (כ"ד בשבט ה'תש"ה, 7 בפברואר 1945 - י"ב בניסן ה'תשע"א, 16 באפריל 2011) היה פוסק ואיש חינוך, מחבר סדרת ספרי ההלכה אבני ישפה ורב קהילת אבני ישפה בירושלים. נולד בשיקגו, אילינוי, ליוסף וחיה מירל פיינהנדלר. בילדותו למד בתלמוד תורה המקומי, ובין חבריו לספסל הלימודים הרב נתן צבי פינקל, ראש ישיבת מיר. בשנת ה'תשכ"א (1961), בגיל 16, עלה לבדו לישראל. למד בישיבת הנגב בנתיבות, אצל הרב יששכר מאיר והרב חיים פרידלנדר. בשנת ה'תשכ"ז (1967) נישא בבני ברק לשרה ארלנגר מלוצרן, שווייץ. לאחר נישואיו כיהן כר"מ בישיבת הנגב. בשנת ה'תשכ"ח (1968) החל בלימודי רבנות. הוא למד אצל הרב יעקב אדלשטיין ברמת השרון, ואת ה"שימוש חכמים" עשה אצל הרב שמואל הלוי ואזנר, שגם הסמיכו לרבנות. כמו כן למד מילה והחל לשמש כמוהל. עשרות שנים שימש גם כבעל תוקע. בשנת ה'תשל"ג (1973), נקרא על ידי רבו הרב יששכר מאיר לשוב לנתיבות, ולכהן כרב ומו"ץ של הקהילה החרדית המקומית. מתוקף תפקידו שימש הפוסק בבית הבאבא סאלי שהתגורר בנתיבות. בתקופת רבנותו בנתיבות היה נוסע בקביעות לירושלים לעשות "שימוש" אצל הרבנים שלמה זלמן אוירבך ויוסף שלום אלישיב. בשנת ה'תשמ"ז (1987), לאחר ארבע עשרה שנות רבנות בנתיבות, עבר להתגורר בירושלים, ושימש כרב קהילת "אבני ישפה" בשכונת רוממה. בשנים אלו היה מקורב לרב אלישיב ודבק בדרכו ההלכתית. מלבד עיסוקו הרבני וההלכתי עסק בייעוץ חינוכי וייעוץ זוגי ופרסם מאמרים וספרים בתחום, בעברית ובאנגלית. נקבר בהר המנוחות בירושלים. אחיו הוא הרב אהרן פיינהנדלר, ראש ישיבת "מחנה ישראל" בירושלים. גיסו הוא הרב גד ארלנגר, מרצה ומחבר סדרת ספרים בנושאי תורה ומדע. בנו הרב יחזקאל פיינהנדלר מחבר ספרי ההלכה "השבת אבדה כהלכה", "באורח צדקה" על הלכות מעשר כספים ו"גנזי הקודש" על הלכות גניזה. אחד מבניו נשוי לנכדת הרב שמואל כהנא שפירא, דיין בית הדין הגדול (אחיו של הרב הראשי אברהם אלקנה כהנא שפירא), ובתו נשואה לבנו של הרב צבי פרידמן. בקרב ספריו בולטת הסדרה "אבני ישפה" על ארבעת חלקי השולחן ערוך. הספר הראשון בסדרה זו, שיצא בשנת ה'תשמ"ה, עסק בהלכות תפילה. ספרו האחרון יצא זמן קצר לפני פטירתו. שו"ת אבני ישפה (שמונה חלקים) משלי מוסר (5 כרכים) - מוסרי השכל חדשים למשלים עתיקים, על פי משלי המגיד מדובנא בני חביבי (2 כרכים) - הארות סביב פרשת השבוע על חינוך ילדים רעים אהובים - הארות סביב פרשת השבוע על שלום בית שכנים אהובים - על הלכות שכנים שבת אהובה - על הלכות שבת Beloved Children: Insights from the weekly Parsha on raising children Beloved Companions: Insights from the weekly Parsha on domestic tranquillity Beloved Neighbors: Insights from the weekly Parsha on dealing with neighbors and friends, Volume 1, Volume 2 and Volume 3 ישראל פסח בן יוסף פיינהנדלר (1945-2011), דף שער בספרייה הלאומית פיינהנדלר, ישראל פסח בן יוסף, אבני ישפה - חלק א, ‏ירושלים תשמט, באתר היברובוקס פיינהנדלר, ישראל פסח בן יוסף, אבני ישפה - חלק ב, ‏ירושלים תשנד, באתר היברובוקס פיינהנדלר, ישראל פסח בן יוסף, אבני ישפה - חלק ג, ‏ירושלים תשנט, באתר היברובוקס פיינהנדלר, ישראל פסח, אבני ישפה - חלק ד, ‏ירושלים תשסג, באתר היברובוקס פיינהנדלר, ישראל פסח, אבני ישפה - חלק ה, ‏ירושלים תשסו, באתר היברובוקס פיינהנדלר, ישראל פסח, אבני ישפה - חלק ו, ‏ירושלים תשסו, באתר היברובוקס פיינהנדלר, ישראל פסח, אבני ישפה - חלק ז, ‏ירושלים תשסט, באתר היברובוקס פיינהנדלר, ישראל פסח, אבני ישפה - חלק ח, ‏ירושלים 5771, באתר היברובוקס רבינוביץ, גמליאל הכהן בן אלחנן י.ד. - פיינהנדלר, ישראל פסח, גם אני אודך - אבני ישפה, ‏בני ברק 5776, באתר היברובוקס פיינהנדלר, ישראל פסח, אהבה ורעות - חלק א, ‏ירושלים תשסו, באתר היברובוקס פיינהנדלר, ישראל פסח, אהבה ורעות - חלק ב, ‏ירושלים תשסו, באתר היברובוקס פיינהנדלר, ישראל פסח, בני חביבי - חלק א, ‏ירושלים תשסד, באתר היברובוקס פיינהנדלר, ישראל פסח, בני חביבי - חלק ב, ‏ירושלים תשסד, באתר היברובוקס פיינהנדלר, ישראל פסח, Beloved Neighbors vol. 1, ‏ירושלים תשסו, באתר היברובוקס פיינהנדלר, ישראל פסח, Beloved Neighbors vol. 2, ‏ירושלים תשסו, באתר היברובוקס פיינהנדלר, ישראל פסח, Beloved Neighbors vol. 3, ‏ירושלים תשסו, באתר היברובוקס פיינהנדלר, ישראל פסח, Precious Shabbos - Bereishis, ‏ירושלים תשסה, באתר היברובוקס פיינהנדלר, ישראל פסח, Precious Shabbos - Shemos, ‏ירושלים תשסה, באתר היברובוקס פיינהנדלר, ישראל פסח, Precious Shabbos - Vayikra, ‏ירושלים תשסה, באתר היברובוקס פיינהנדלר, ישראל פסח, Precious Shabbos - Bamidbar, ‏ירושלים תשסה, באתר היברובוקס פיינהנדלר, ישראל פסח, Precious Shabbos - Devarim, ‏ירושלים תשסה, באתר היברובוקס בהסכמה לספרו הראשון של הרב פיינהנדלר כתב הבאבא סאלי: "ואנחנו בבית שלנו שואלים אותו בכל השאלות בהלכה וכל היוצא מפיו אנחנו עושים". "ישפה" ראשי תיבות של שמו ישראל פסח פיינ-הנדלר.